== Konge af Sicilien ==
=== Barndomsårene ===
Frederik blev født i Jesi nær [[Ancona]] i [[Italien]] som søn af den tysk-romerske kejser [[Henrik 6. (Tysk-romerske rige)|Henrik 6.]] I følge nogle af krønikerne var hans mor, [[Constanza af Hauteville]] meget opsat på at vise, at hun efter ni års barnløshed faktisk fik et barn, så hun lod fødslen foregå i et telt på byens torv. Frederik blev døbt i katedralen i [[Assisi]] omkring årsskiftet [[1196]]-[[1197]], og han blev navngivet efter sine to bedstefædre som ''Fridericus Rogerius'').<ref>Wolfgang Stürner: ''Friedrich II. Die Königsherrschaft in Sizilien und Deutschland 1194–1220'', Bd. 1, Darmstadt 2003, S.47ff.</ref>
Religion Walhalla